real-life-heroes-how-a-bus-conductor-s-daughter-ips-shalini-agnihotri-cleared-upsc-exam-know-about-her- News18 Assam\nএইগৰাকী যুৱতীৰ সৈতে বাছত হোৱা এটা ঘটনাই সলালে জীৱন, হ'লগৈ IPS\nএজন বাছ কণ্ডাকটৰৰ জীয়ৰি কেনেকৈ IPS হ'লগৈ জানো আহক।\nNews18 Assam । News18 Assam । June 20, 2020, 12:06 PM IST\nমানুহে নিজৰ জীৱনত হোৱা ঘটনাৰ পৰা শিকে আৰু বহুসময়ত জীৱনত এনে ঘটনা ঘটে যিয়ে মানুহৰ সমগ্ৰ দৃষ্টিভংগী আৰু কেতিয়াবা সমগ্ৰ জীৱনেই সলনি কৰি তোলে। এনেকুৱা ঘটনাই সংঘটিত হ'ল IPS শালিনী অগ্নিহোত্ৰীৰ সৈতে। এজন বাছ কণ্ডাকটৰৰ জীয়ৰি কেনেকৈ IPS হ'লগৈ জানো আহক।\nকেতিয়াও IPS হোৱাৰ কথা সপোনতো নভবা যুৱতীগৰাকীৰ জীৱনত ঘটা এটা ঘটনাই তেওঁক এই পথ লোৱাৰ কাৰণে উৎসাহিত কৰিলে।\nএটা সাক্ষাৎকাৰত শালিনীয়ে কৈছিল যে এবাৰ তেওঁ মাতৃৰ সৈতে বাছত যাত্ৰা কৰি আছিল, যিখন বাছত তেওঁৰ পিতৃ কণ্ডাকটৰ হিচাপে দায়িত্বত আছিল। মাকৰ পিছত ছীটত বহা এজন ব্যক্তিয়ে তেওঁৰ ছীটতো খামুচি ধৰি থিয় হৈ আছিল। মাকে বাৰে বাৰে ব্যক্তিজনক হাতখন আঁতৰাবলৈ অনুৰোধ কৰাৰ পিছতো ব্যক্তিজনে এনে কৰা নাছিল। ওলোটাই ব্যক্তিজনে অসভ্যালি কৰি উত্তৰ দিছিল যে আপুনি ডিচি নে কি যে মই আপোনাৰ সকলো কথা শুনিম?\nশালীনিৰ মতে তেওঁৰ সৰু মনটোৱে তেতিয়া বুজি পোৱা নাছিল যে এই ডিচি কোন যাৰ কথা সকলোৱে শুনে!\nপঢ়া-শুনাত সৰুৰে পৰা আগবঢ়া শালিনীয়ে ল'ৰাবোৰৰ সৈতে মাৰ্বল খেলি ফুৰাক লৈ মাকে যেতিয়া আপত্তি কৰিছিল তেতিয়া জীয়ৰিয়ে উত্তৰ দিছিল যে ছোৱালীয়েও সব কাম কৰিব পাৰে।\nপিতৃ-মাতৃৰ যোগদান<br />শালিনী হিমাচলৰ ওনাৰ এখন সৰু গাঁও থথলৰ বাসিন্দা। এই গাঁৱখনত ছোৱালী ডাঙৰ হোৱা মানেই বিয়া দি দিয়া। কিন্তু শালিনীৰ পিতৃ-মাতৃয়ে ব্যতিক্ৰমী চিন্তাৰ পৰিচয় দি তেওঁক পঢ়া-শুনা কৰিবলৈ উৎসাহ দিলে। শালিনীৰ মতে, পিতৃ বাছ কণ্ডাকটৰ আছিল যদিও পঢ়া-শুনাত কেতিয়াও কোনো ধৰণৰ অভাৱ এৰা নাছিল।\nশালিনীয়ে মাত্ৰ ১৮মাহৰ প্ৰস্তুতিৰ পিছতে ২০১১চনত ইউপিএছচিৰ পৰীক্ষা দিছিল। IPSৰ ট্ৰেইনিঙৰ সময়ত শালিনীয়ে ৬৫সংখ্যক বেটছত প্ৰথম স্থান দখল কৰিছিল। তেওঁৰ প্ৰথম পোষ্টিং হৈছিল কুল্লুত।\nশালিনীয়ে ধৰমশালাৰ DAV স্কুলৰ পৰা পঢ়া-শুনা সম্পূৰ্ণ কৰিছিল। ইয়াৰ পিছত হিমাচল প্ৰদেশৰ এগ্ৰীকালচাৰ বিশ্ববিদ্যালয়ৰ পৰা স্নাতক ডিগ্ৰী সম্পূৰ্ণ কৰে।\nশালিনীয়ে কয় যে হিমাচল প্ৰদেশৰ কৃষি বিশ্ববিদ্যালয়লৈ যোৱাৰ সময়ত তেওঁ ভবাই নাছিল যে UPSCৰ কাৰণে পঢ়িব কিন্তু শৈশৱৰ কথা মনলৈ অহাত তেওঁ এই পৰীক্ষাৰ কাৰণে প্ৰস্তুতি কৰিবলৈ যো-জা কৰে।\nউল্লেখযোগ্য যে শালিনীয়ে মে' ২০১১চনত ইউপিএছচিৰ পৰীক্ষা দিছিল। মাৰ্চ ২০১২ত ইণ্টাৰভিউ দিছিল আৰু ফলাফল অহাত দেখা গৈছিল তেওঁৰ স্থান সৰ্বভাৰতীয় পৰ্যায়ত ২৮৫। ডিচেম্বৰ ২০১২ত তেওঁ হায়দৰাবাদত প্ৰশিক্ষণ গ্ৰহণ কৰিছিল। বৰ্তমান তেওঁ কুল্লু জিলাৰ এছপি পদত কাৰ্যৰত হৈ আছে। সকলোতকৈ প্ৰথম তেওঁ চিমলাৰ সহকাৰী আৰক্ষী অধীক্ষক হিচাপে নিযুক্ত কৰা হৈছিল।
